
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 465 

5 Μαρτίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός Αμοιβής των μελών της Ειδικής Επιτρο¬ 
πής Ελέγχου της υλοποίησης της Επενδυτικής 
πρότασης της Εταιρείας Αγωγού Καυσίμου Αερο¬ 
δρομίου Αθηνών Α.Ε. (ή Ε.Α.Κ.Α.Α.Α. Α.Ε.) στο πλαί¬ 
σιο της Δράσης 7.2.2. του Επιχειρησιακού Προ¬ 
γράμματος «Ανταγωνιστικότητα» (ΕΠΑΝ - ΚΠΣ III 

2000-2006). 1 

Ίδρυση Εργαστηρίων στο Τμήμα Γεωπονίας Φυτικής 
Παραγωγής και Αγροτικού Περιβάλλοντος του Πα¬ 
νεπιστημίου Θεσσαλίας και καθορισμόςτου εσωτε¬ 
ρικού τους κανονισμού. 2 

Ίδρυση Εργαστηρίου Ψυχολογίας της άσκησης και 
ποιότητας ζωής στο Τμήμα Επιστήμης Φυσικής 
Αγωγής και Αθλητισμού του Πανεπιστημίου Θεσ¬ 
σαλίας και καθορισμός του εσωτερικού του κανο¬ 


νισμού. 3 

Μετονομασίατης Κλινικής Αναισθησιολογίας του Τμή¬ 
ματος Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης. 4 


Καθορισμός ειδικών δικαιολογητικών και διαδικασιών 
παροχής και δικαιολογήσεως οικονομικής ενίσχυ¬ 
σης για την κατασκεή νέων αλιευτικών σκαφών με 
αύξηση αλιευτικής ικανότητας σε αντικατάσταση 
σκαφών που εμπίπτουν στις εξαιρέσεις των άρ- 

Θρων3 και4παρ. 1 του Π.Δ. 261/91 (ΦΕΚ98Α). 5 

Ενοποίηση Γενικού Βιβλίου Εκθέσεων και Βιβλίου Τε¬ 
λών και Δικαιωμάτων του Υποθηκοφυλακείου Θεσ¬ 
σαλονίκης και τήρηση του σε κινητά μηχανογραφι¬ 


κά φύλλα. 6 

ΔΙΑΛΥΣΗ ΟΡΓΑΝΩΤΙΚΗΣ ΕΠΙΤΡΟΠΗΣ (Ν.Π.Ι.Δ.) 
«Όλοι οι Έλληνες στηρίζουν τους Ολυμπιακούς 

Αγώνες του 2004». 7 

Ίδρυση Λέσχης στο Τμήμα Δίωξης Λαθρομετανάστευ¬ 
σης Αθηνών. 8 


ΑΠΟΦΑΣΕΙ Σ 

Αριθ. 2/3197/0022 (1) 

Καθορισμός Αμοιβής των μελών της Ειδικής Επιτροπής 
Ελέγχου της υλοποίησης της Επενδυτικής πρότασης 
της Εταιρείας Αγωγού Καυσίμου Αεροδρομίου Αθη¬ 
νών Α.Ε. (ή Ε.Α.Κ.Α.Α.Α. Α.Ε.) στο πλαίσιο της Δράσης 
7.2.2. του Επιχειρησιακού Προγράμματος «Ανταγωνι¬ 
στικότητα» (ΕΠΑΝ - ΚΠΣ III 2000-2006). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν.849/78, όπως συμπληρώθηκε με 
το άρθρο 8 του Ν.2129/93. 

2. Τις διατάξεις του Π .Δ. 4/2002 "Εκτέλεση ενεργειών τε¬ 
χνικής βοήθειας - στήριξης και διαχείριση των αντίστοι¬ 
χων πόρων". 

3. Τις διατάξεις του Π.Δ. 27/1.2.96 (ΦΕΚ 19 Α/1.2.1996) 
«Συγχώνευση των Υπουργείων Τουρισμού, Βιομηχανίας 
Ενέργειας και Τεχν/γίας και Εμπορίου στο Υπουργείο 
Ανάπτυξης». 

4. Τις διατάξεις του Π.Δ. 381/1999 (ΦΕΚ 168/Α/16.6.89) 
«Οργανισμός του Υπουργείου Βιομηχανίας, Ενέργειας 
και Τεχν/γίας», όπως τροποποιήθηκε και συμπληρώθηκε 
με το Π.Δ. 191/1996 (ΦΕΚ 154/Α/10.7.1996). 

5. Την 0(2001) 500/14.3.2001 Απόφαση της Ευρωπαϊ¬ 
κής Ένωσης με την οποία εγκρίνεται το Επιχειρησιακό 
Πρόγραμμα Ανταγωνιστικότητα. 

6. Την με αριθμό Πρωτ. 1466/ ΕΥΣ 105/17.1.2002 Από¬ 
φαση του Υφυπουργού Εθν. Οικονομίας «Περί καθορι¬ 
σμού των στοιχείων που περιλαμβάνονται στο ετήσιο 
πρόγραμμα ενεργειών τεχνικής βοήθειας - στήριξης 
κ.λπ...... 

7. Την με Α.Π. Φ7.2.2./17840/1038/10.10.2003 απόφαση 
(ΦΕΚ 1547/Τ.β. 17.10.2003) Απόφαση Συγκρότησης Ειδι¬ 
κής Επιτροπής Ελέγχου της υλοποίησης της Επενδυτικής 
πρότασης της Εταιρείας Αγωγού Καυσίμου Αεροδρομίου 
Αθηνών Α.Ε. (ή Ε.Α.Κ.Α.Α.Α. Α.Ε.) στο πλαίσιο της Δράσης 
7.2.2. του Επιχειρησιακού Προγράμματος «Ανταγωνιστι¬ 
κότητα» (ΕΠΑΝ - ΚΠΣ III2000-2006) όπως τροποποιήθηκε 
με την Φ7.2.2/21838/1309 (ΦΕΚ 1830/Β/ 8.12.2003) από¬ 
φαση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Του Οδηγού διαδικασιών και επιλέξιμων ενεργειών 
Τεχνικής Βοήθειας Στήριξης του ΚΠΣ2000 - 2006 και της 
Εγκυκλίου με ΑΠ. 60630/ΕΥΣ 5671/16.9.2003 του Υπουρ¬ 
γείου Οικονομίας και Οικονομικών. 

9. Την ΣΑΕ 061/3 του Π.Δ.Ε., στην οποία εντάχθηκε το 
έργο με κωδ. αριθμό 2002ΣΕ06130007 και τίτλο «Δαπά¬ 
νες Τεχνικής Βοήθειας - Στήριξης του Τομέα Ενέργειας 
του Υπουργείου Ανάπτυξης, για το ΕΠΑΝ». 

10. Την απόφαση με Α.Π. 3265/16.7.2002 (ΦΕΚ 760/Β/ 
12.6.03) του Υπουργού Ανάπτυξης με την οποία μεταβι¬ 
βάσθηκε η αρμοδιότητα ανάθεσης Ενεργειών Τεχνικής 
Βοήθειας στις Υπηρεσίες του Τομέα Ενέργειας του 
Υπουργείου Ανάπτυξης. 

11. Την απόφαση με Α.Π. Δ15/Α/Φ19/8966/26.6.2000 
(ΦΕΚ 841/Β/11.7.2000) «Τροποποίηση της Δ15/Φ19/ 
2788/96 (ΦΕΚ/174 /Β) καιΔ15/ Φ19/ Μ 110/2000 (ΦΕΚ 7 Α) 
Υ.Α - Μεταβίβαση στον Γενικό Γραμματέατου Υπουργεί¬ 
ου Ανάπτυξης του δικαιώματος υπογραφής «Με εντολή 
Υπουργού» άρθρο 1 & β. 

12. Το γεγονός ότι η δαπάνη που θα προκληθεί από την 
παρούσα απόφαση η οποία θα ανέρχεται στο ποσό των 
τριών χιλιάδων τετρακοσίων ογδόντα επτά (3.487 €) Ευ¬ 
ρώ, θα βαρύνει τις πιστώσεις της Εθνικής Τεχνικής Βοή¬ 
θειας του Ε.Π.ΑΝ Γ ΚΠΣ, ΣΑΕ 061/3, έργο με τίτλο «Δα¬ 
πάνες Τεχνικής Βοήθειας - Στήριξης του Τομέα Ενέργει¬ 
ας του Υπουργείου Ανάπτυξης, για το ΕΠΑΝ», και κωδικό 
αριθμό 2002ΣΕ06130007. 

13. Τις διατάξεις του Ν.2860/2000 (ΦΕΚ /Α/ 251/ 
14.11.2000) «Διαχείριση, παρακολούθηση και έλεγχος 
του ΚΠΣ και άλλες διατάξεις». 

14. Την 2/80345/0004/8.11.99 απόφαση μεταβίβασης 
δικαιώματος υπογραφής στο Γενικό Γραμματέα Δημο¬ 
σιονομικής Πολιτικής του Υπουργείου Οικονομικών (ΦΕΚ 
2040/Β/19.11.99). 

15. Τις διατάξεις του άρθρου 17 του Ν. 3205/2003 (ΦΕΚ 
297/Α723.12.2003). 

16. Την ανάγκη καθορισμού αμοιβής των μελών της επι¬ 
τροπής που συγκροτήθηκε με την παραπάνω, σχετική 8, 
απόφαση, αποφασίζουμε: 

Καθορίζουμε την αμοιβή, για χρονικό διάστημα ενός (1) 
μηνάς, των μελών της Ειδικής Επιτροπής Ελέγχου της υλο- 
ποίησηςτης Επενδυτικής πρότασης της Εταιρείας Αγωγού 
Καυσίμου Αεροδρομίου Αθηνών Α.Ε. (ή Ε.Α.Κ.Α.Α.Α. Α.Ε.) 
στο πλαίσιο της Δράσης 7.2.2. του Επιχειρησιακού Προ¬ 
γράμματος «Ανταγωνιστικότητα» (ΕΠΑΝ - ΚΠΣ III 2000- 
2006) για εργασία εκτός κανονικού ωραρίου εργασίας στο 
Υπουργείου Ανάπτυξης, λόγω της ιδιαίτερης σημασίαςτου 
έργου της, για την υλοποίηση του Επιχ. Προγρ. Ανταγωνι¬ 
στικότητα, ως ακολούθως: 

• Του Προέδρου της Ειδικής Επιτροπής Ελέγχου, τρια¬ 
κόσια (300 €) ευρώ. 

• Του κάθε μέλους της, διακόσια πενήντα (250 €) ευρώ: 
2 μέλη χ 250 = 500 ευρώ. 

• Της Γραμματέα διακόσια (200 €) ευρώ. 

Σύνολο χίλια (1.000 €) ευρώ. 

Η ανωτέρω αποζημίωση καταβάλλεται με την προϋπό¬ 
θεση α) συμμετοχής σε τέσσερις συνεδριάσεις το μήνα 
τουλάχιστον, και σε περίπτωση συμμετοχής σε λιγότερες 
συνεδριάσεις η αποζημίωση περικόπτεται ανάλογα και 
β) λειτουργία της Ομάδας Εργασίας εκτός κανονικού 
χρόνου εργασίας και χρόνου που δεν καλύπτεται από 
υπερωριακή απασχόληση. 


Η σχετική δαπάνη, θα βαρύνει τις πιστώσεις της Εθνι¬ 
κής Τεχνικής Βοήθειας του Ε.Π.ΑΝ Γ ΚΠΣ, ΣΑΕ 061/3 
έργο με τίτλο «Δαπάνες Τεχνικής Βοήθειας - Στήριξηςτου 
Τομέα Ενέργειας του Υπουργείου Ανάπτυξης, για το 
ΕΠΑΝ». Και κωδικό αριθμό 2002ΣΕ06130007. 

Για την είσπραξη της αμοιβής, οι δικαιούχοι υποβάλ¬ 
λουν όλα τα προβλεπόμενα δικαιολογητικά, στον Υπόλο¬ 
γο Διαχειριστή, οποίος, μετά τον έλεγχο και αποπληρωμή 
των ανωτέρω, τα υποβάλλει στην αρμόδια Υ.Δ.Ε., για τον 
έλεγχο νομιμότητας και κανονικότητας της σχετικής δα¬ 
πάνης, σύμφωνα με τη κείμενη Νομοθεσία (Π.Δ. 4/2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2004 

Με εντολή Υπουργού 
Οι Γ ενικοί Γ ραμματείς 
Δημοσιονομικής Πολιτικής 

του Υπουργείου Υπουργείου 

Οικον. και Οικονομικών Ανάπτυξης 

I. ΚΟΥΣΟΥΛΑΚΟΣ Γ. ΑΓΡΑΦΙΩΤΗΣ 

-♦- 

Αριθ. 136591/Β1 (2) 

Ίδρυση Εργαστηρίων στο Τμήμα Γεωπονίας Φυτικής Πα¬ 
ραγωγής και Αγροτικού Περιβάλλοντος του Πανεπι¬ 
στημίου Θεσσαλίας και καθορισμόςτου εσωτερικού 
τους κανονισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5 του Ν.1268/1982 
«Γιατη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48 παρ. 2του Ν.1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ' της παρ. 22 του άρθρου 13 του Ν.3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΑΊ41). 

2. Τις διατάξεις του άρθρου 4 παρ. 1 εδ. γ' του 
Ν.2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν.2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν.2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξειςτου άρθρου 1 περ. 11 του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων (Α' 48)». 

5. Τις διατάξεις της 1065956/863/Α0006/15.7.2003 Κοι¬ 
νής Απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 985). 

6. Τη σύμφωνη γνώμη της Γενικής Συνέλευσης του Τμή¬ 
ματος Γεωπονίας Φυτικής Παραγωγής και Αγροτικού Πε¬ 
ριβάλλοντος του Πανεπιστημίου Θεσσαλίας (συνεδρίαση 
14η/4.7.2003). 

7. Το γεγονός ότι από την εφαρμογή των διατάξεων της 
παρούσης απόφασης προκαλείται ί) ετήσια συνολική δα¬ 
πάνη ύψους 6.000 ΕΥΡΩ για την κάλυψη εξόδων λειτουρ¬ 
γικών αναγκών των ιδρυόμενων εργαστηρίων, η οποία για 
το τρέχον έτος περιορίζεται στο ποσό των 4.500 ΕΥΡΩ και 
η οποία θα βαρύνει τον προϋπολογισμό του Πανεπιστημί¬ 
ου Θεσσαλίας (ΚΑΕ4121). Κατά την επόμενη πενταετία η 
ανωτέρω δαπάνη αναμένεται να εξοικονομηθεί κατά ένα 
μέρος της από ίδιους πόρους των εργαστηρίων κατά τα 
προβλεπόμενα στο άρθρο 6της παρούσης απόφασης κα¬ 
τά δε το υπόλοιπο μέρος αυτής, θα καλύπτεται από τις πι¬ 
στώσεις που θα εγγράφονται στον προϋπολογισμό του 
Πανεπιστημίου, χωρίς αύξηση της κρατικής επιχορήγη¬ 
σης προς αυτό μ) εφάπαξ δαπάνη ύψους 42.900 ΕΥΡΩ για 
το τρέχον οικονομικό έτος και 37.600, 40.800, 32.300, 
29.500, 22.400 ΕΥΡΩ για τα οικονομικά έτη 2005-2009, 
που θα καλυφθεί ομοίως από ίδιους πόρους των εργα¬ 
στηρίων, αποφασίζουμε: 

Άρθρο 1 
Ίδρυση 

Ιδρύονται στο Τμήμα Γεωπονίας Φυτικής Παραγωγής 
και Αγροτικού Περιβάλλοντος του Πανεπιστημίου Θεσ¬ 
σαλίας, τα παρακάτω εργαστήρια: 

1. «Εργαστήριο Τεχνολογίας και Ελέγχου Ποιότητας 
και Ασφάλειας Τροφίμων» το οποίο εξυπηρετεί εκπαι¬ 
δευτικές και ερευνητικές ανάγκες στα γνωστικά αντικεί¬ 
μενα της Τεχνολογίας, Ελέγχου Ποιότητας και Ασφάλει¬ 
ας Τροφίμων και ειδικότερα σε θέματα που διέπουν τη συ- 
ντήρηση και συσκευασία τροφίμων, τη φυσικοχημεία 
μεταποιημένων τροφίμων, τη μικροβιολογία τροφίμων, 
τις αλληλεπιδράσεις τροφίμων και υλικών συσκευασίας, 
τον έλεγχο ποιότητας τροφίμων, την τυποποίηση και με¬ 
ταποίηση τροφίμων και την εφαρμογή των συστημάτων 
διασφάλισης ποιότητας και ασφάλειας στις βιομηχανίες 
μεταποιημένων τροφίμων και ποτών. 

2. «Εργαστήριο Αναλυτικής Χημείας και Γεωργικής 
Φαρμακολογίας», το οποίο εξυπηρετεί εκπαιδευτικές και 
ερευνητικές ανάγκες στα γνωστικά αντικείμενα της 
Εφαρμοσμένης Αναλυτικής Χημείας, Οργανικής Χημείας 
και Φυσικοχημείας όπως αυτά εφαρμόζονται στις Γεωπο- 
νικές Επιστήμες, της Γ ενικής και Ειδικής Γ εωργικής Φαρ¬ 
μακολογίας και της Οικοτοξικολογίας. 

3. «Εργαστήριο Διαχείρισης Οικοσυστημάτων και Βιο- 
ποικιλότητας» το οποίο εξυπηρετεί εκπαιδευτικές και 
ερευνητικές ανάγκες στα γνωστικά αντικείμενα της δια¬ 
χείρισης αγροτικών και φυσικών οικοσυστημάτων, οικο¬ 
λογίας, διαχείρισης υγροτόπων και διατήρησης βιοποικι- 
λότητας. 

4. «Εργαστήριο Κηπευτικών Καλλιεργειών» το οποίο 
εξυπηρετεί εκπαιδευτικές και ερευνητικές ανάγκες στα 
γνωστικά αντικείμενα των κηπευτικών που καλλιεργού¬ 
νται στην ύπαιθρο υπό κάλυψη ή σε άλλα εκτός εδάφους 
μέσα. Συγκεκριμένα, καλύπτει τα αντικείμενα φυσιολο¬ 
γίας, βιολογίας και παραγωγικής συμπεριφοράς των κη¬ 
πευτικών καλλιεργειών. 


Άρθρο 2 
Σκοπός 

Κάθε εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Γεωπονίας Φυτικής Παραγωγής και Αγροτικού Περι¬ 
βάλλοντος καθώς και άλλων τμημάτων του Πανεπιστημί¬ 
ου Θεσσαλίας σε θέματα που εμπίπτουν στα αντικείμενα 
δραστηριότητας των εργαστηρίων όπως αυτά προσδιο¬ 
ρίζονται στο άρθρο 1 της παρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε¬ 
πόμενα στο Π.Δ. 159/1984 (Ά53). 

Άρθρο 3 
Προσωπικό 

Κάθε εργαστήριο στελεχώνεται από μέλη του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Γε¬ 
ωπονίας Φυτικής Παραγωγής και Αγροτικού Περιβάλλο¬ 
ντος που το γνωστικό αντικείμενο της θέσης που κατέ¬ 
χουν εμπίπτει στα διδακτικά και ερευνητικά αντικείμενα 
του εργαστηρίου, από μέλη του Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.) καθώς και από μέλη 
του λοιπού επιστημονικού προσωπικού και του διοικητι¬ 
κού προσωπικού που τοποθετούνται στο εργαστήριο με 
τη διαδικασία των άρθρων 4 παρ. 1 (δ) του Ν. 2083/1992 
και 13 παρ. 3βτου ν. 2817/2000 (Α'78) αντίστοιχα. 

Άρθρο 4 

Διοίκηση - Αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Γεωπονίας Φυτικής Παραγωγής και Αγροτικού Περιβάλ¬ 
λοντος του Πανεπιστημίου Θεσσαλίας που ορίζεται με τη 
διαδικασία των διατάξεων του άρθρου 28 παρ. 22 του 
Ν.2083/1992 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου καιη μέριμνα για τηντήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση - Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου Θεσσαλίας και σε χώρους που παραχωρούνται σ’ 

αυτό για την εγκατάσταση των οργάνων και του λοιπού 
τεχνικού εξοπλισμού που είναι αναγκαίος για τη διενέρ¬ 
γεια των εργαστηριακών ασκήσεων και των ερευνητικών 
προγραμμάτων. Στο χώρο εγκατάστασης τοποθετείται 
πινακίδα με τοντίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με τα άρθρα 18 
Ν. 1268/1982 και 5του Π.Δ. 407/1980 (ΑΊ12) και2παρ. 1 
εδ. δ'τουΝ. 1674/1986 (Α'203), όπως αυτά ισχύουν. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3του Π.Δ. 159/1984. 

δ. Τις πιστώσεις που διατίθενται από το Τμήμα Γεωπο¬ 
νίας Φυτικής Παραγωγής και Αγροτικού Περιβάλλοντος 
του Πανεπιστημίου Θεσσαλίας με τη διαδικασία του άρ¬ 
θρου 4 παρ. Ιετου Ν.2083/1992. 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Θεσσαλίας για τους 
σκοπούς του οικείου εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο εισερχομέ¬ 
νων και εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 


Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ Δ. ΕΥΘΥΜΙΟΥ 
-Φ- 

Αριθ. 121223/Β1 (3) 

Ίδρυση Εργαστηρίου Ψυχολογίας της άσκησης και ποιό¬ 
τητας ζωής στο Τμήμα Επιστήμης Φυσικής Αγωγής και 

Αθλητισμού του Πανεπιστημίου Θεσσαλίας και καθο- 

ρισμόςτου εσωτερικού του κανονισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 7 παρ. 5 του Ν.1268/1982 
«Γ ιατη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48 παρ. 2του Ν.1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ' της παρ. 22 του άρθρου 13 του Ν.3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141) 

2. Τις διατάξεις του άρθρου 4 παρ. 1 εδ. γ του 
Ν.2083/1992, «Εκσυγχρονισμός της Ανωτάτης Εκπαίδευ¬ 
σης» (Ά159). 

3. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν.2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν.2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξεις του Π.Δ. 55/1996 περ. ιιτου άρθ. 1 «Πε¬ 
ριορισμός συναρμοδιοτήτων έκδοσης διοικητικών πρά¬ 
ξεων» (Α' 48). 

5. Τις διατάξεις της 1065956/863/Α0006/15.7.2003 Από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 985). 

6. Τη σύμφωνη γνώμη της Γενικής Συνέλευσης του Τμή¬ 
ματος Επιστήμης Φυσικής Αγωγής και Αθλητισμού του 
Πανεπιστημίου Θεσσαλίας (συνεδρίαση 54 η /10.7.2003). 

7. Το γεγονός ότι, από την εφαρμογή των διατάξεων της 
παρούσης απόφασης προκαλείται δαπάνη ύψους 5.500 
ΕΥΡΩ κατά το τρέχον οικονομικό έτος και 3.500 ΕΥΡΩ για 
καθένα από τα επόμενα η οποία θα βαρύνει όσον αφορά 
το τρέχον έτος τον προϋπολογισμό του Πανεπιστημίου 
Θεσσαλίας (ΚΑΕ 4121). Κατά την επόμενη πενταετία η 
ανωτέρω δαπάνη αναμένεται να εξοικονομηθεί κατά ένα 

μέρος της από ίδιους πόρους του εργαστηρίου κατά τα 
προβλεπόμενα στο άρθρο 6της παρούσης απόφασης κα¬ 
τά δε το υπόλοιπο μέρος αυτής, θα καλύπτεται από τις πι¬ 
στώσεις που θα εγγράφονται στον προϋπολογισμό του 
Πανεπιστημίου, χωρίς αύξηση της κρατικής επιχορήγη¬ 
σης προς αυτό, αποφασίζουμε: 

Άρθρο 1 

Ίδρυση 

Ιδρύεται στο Τμήμα Επιστήμης Φυσικής Αγωγής και 
Αθλητισμού του Πανεπιστημίου Θεσσαλίας, «Εργαστή¬ 
ριο Ψυχολογίας της άσκησης και ποιότητας ζωής», το 
οποίο καλύπτει ερευνητικές και εκπαιδευτικές ανάγκες 
του Τμήματος στα γνωστικά αντικείμενα της ψυχολογίας 
της άσκησης, της ψυχολογίας του αγωνιστικού αθλητι¬ 
σμού, της ψυχολογίας του αθλητισμού για αναψυχή και 
της ψυχολογίας της φυσικής αγωγής. 

Άρθρο 2 

Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Επιστήμης Φυσικής Αγωγής και Αθλητισμού, καθώς 
και άλλων τμημάτων του Πανεπιστημίου Θεσσαλίας σε 
θέματα που εμπίπτουν στα αντικείμενα δραστηριότητας 
του εργαστηρίου όπως αυτά προσδιορίζονται στο άρθρο 
1 τηςπαρούσης. 

2. Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

3. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

4. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

5. Την παροχή υπηρεσιών σε ιδιώτες και κάθε νομικής 
μορφής οργανισμούς κατά τα προβλεπόμενα στο Π.Δ. 
159/1984 (Ά 53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Επιστή¬ 
μης Φυσικής Αγωγής και Αθλητισμού που το γνωστικό 
αντικείμενο της θέσης που κατέχουν εμπίπτει στα διδα¬ 
κτικά και ερευνητικά αντικείμενα του εργαστηρίου, από 
μέλη του Ειδικού Τεχνικού Εργαστηριακού Προσωπικού 
(Ε.Τ.Ε.Π.) καθώς και από μέλη του λοιπού επιστημονικού 
προσωπικού και του διοικητικού προσωπικού που τοπο¬ 
θετούνται στο εργαστήριο με τη διαδικασία των άρθρων 
4 παρ. 1 (δ) του Ν.2083/1992 και 13 παρ. 3β του 
Ν.2817/2000 (Α'78) αντίστοιχα. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Επι¬ 
στήμης Φυσικής Αγωγής και Αθλητισμού του Πανεπιστη¬ 
μίου Θεσσαλίας που ορίζεται με τη διαδικασία που ορί¬ 


ζουν οι διατάξεις του άρθρου 28παρ. 22του Ν.2083/1992 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου καιη μέριμνα για τηντήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση - Λειτουργία 

1. Το εργαστήριο λειτουργεί κατάτις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Θεσσαλίας και σε χώρους που παραχωρούνται σ’ αυτό 
για την εγκατάσταση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα μετοντίτλοτου εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα με τα άρθρα 18 
Ν.1268/1982 και 5 του Π.Δ. 407/1980 (Ά 112) όπως αυτά 
ισχύουν. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικώνπρογραμμάτωνπου πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984. 

δ. Τις πιστώσεις που διατίθενται από το Τμήμα Επιστή¬ 
μης Φυσικής Αγωγής και Αθλητισμού του Πανεπιστημίου 
Θεσσαλίας με τη διαδικασία του άρθρου 4 παρ. 1ε του 
Ν.2083/1992. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας για 
τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: βαθμολόγιο φοιτητών, βιβλίο περι¬ 
ουσιακών στοιχείων, φάκελος οικονομικών στοιχείων κά¬ 
θε έτους, κατάλογος επιστημονικών βιβλίων, περιοδικών 
και οργάνων, αρχείο ερευνητικών προγραμμάτων, βιβλίο 
μεταβολών προσωπικού, πρωτόκολλο εισερχομένων και 
εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 21095/Β1 (4) 

Μετονομασία της Κλινικής Αναισθησιολογίας του Τμήμα- 
τος Ιατρικής της Σχολής Επιστημών Υγείας του Αρι- 
στοτελείου Πανεπιστημίου Θεσσαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. α) Τις διατάξεις του άρθρου 7 παρ. 5 του Ν. 1268/1982 
(Ά 87), όπως αυτό τροποποιήθηκε με την παρ. 2 του άρ¬ 
θρου 48του Ν. 1404/1983 (Ά 173). 

β) Τις διατάξεις του άρθρου 29 Ά του Ν.1558/1985 (Ά 
137) όπως αυτό προσετέθη με το άρθρο 27 του 
Ν.2081/1992 (Ά 154) και τροποποιήθηκε με το άρθρο 1 
παρ. 2 α του Ν.2469/1997(Α’38). 

2. Τη γνώμη της Γενικής Συνέλευσης του Τμήματος Ια¬ 
τρικής της Σχολής Επιστημών Υγείας του Αριστοτελείου 
Πανεπιστημίου Θεσσαλονίκης (Συνεδρίαση: 14/7.2.2002). 

3. Το γεγονός ότι από την εφαρμογή των διατάξεωντης 
απόφασης αυτής δεν προκαλείται δαπάνη σε βάρος του 
προϋπολογισμού του Αριστοτελείου Πανεπιστημίου Θεσ¬ 
σαλονίκης, αποφασίζουμε: 

Η Κλινική Αναισθησιολογίας του Τμήματος Ιατρικής της 
Σχολής Επιστημών Υγείας του Αριστοτελείου Πανεπιστη¬ 
μίου Θεσσαλονίκης η οποία προβλέπεται από τις διατά¬ 
ξεις του Β.Δ. 265/1973 (Α' 79) και της Α3β/οικ/4407/86 (Β 
142) κοινής υπ. απόφασης η οποία κυρώθηκε με το άρθρο 
61 του Ν. 1759/1988 (Ά 50) μετονομάζεται σε Κλινική Αναι- 
σθησιολογίας και Εντατικής θεραπείας χωρίς αλλαγή του 
γνωστικού της αντικειμένου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2004 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 170301 (5) 

Καθορισμός ειδικών δικαιολογητικών και διαδικασιών πα¬ 
ροχής και δικαιολογήσεως οικονομικής ενίσχυσης για 
την κατασκεή νέων αλιευτικών σκαφών με αύξηση αλι¬ 
ευτικής ικανότητας σε αντικατάσταση σκαφών που 
εμπίπτουν στις εξαιρέσεις των άρθρων 3 και 4 παρ. 1 
του Π.Δ. 261/91 (ΦΕΚ98Α). 

Ο ΥΠΟΥΡΓΟΣ 
ΓΕΩΡΓΙΑΣ 

Έχοντας υπόψη: 

1) Τις διατάξεις του Ν. 1558/85 «Κυβερνητικά Όργανα». 

2) Τα άρθρα 3, 4 του Ν.1409/83 «Τροποποίηση και συ¬ 
μπλήρωση των διατάξεων Ν.Δ. 131/74 «Περί παροχής οι¬ 
κονομικών ενισχύσεων στη γεωργική, κτηνοτροφική, δα¬ 
σική και αλιευτική παραγωγή». 

3) Την Ε(2000)3405/28.11.2000 Απόφαση της Ευρωπαϊ¬ 
κής Επιτροπής σχετικά με την έγκριση του Κοινοτικού 
Πλαισίου Στήριξης για τις Κοινοτικές διαρθρωτικές πα¬ 
ρεμβάσεις στις Περιφέρειες που υπάγονται στον στόχο 
αριθμ. 1 στην Ελλάδα για την περίοδο 2000-2006. 

4) Την Ε(2001)817/28.3.2001 Απόφαση της Ευρωπαϊκής 
Επιτροπής για την έγκριση του ΕΠΑΛ 2000-2006. 

5) Την έγκριση του Συμπληρώματος Προγραμματισμού 
κατά την 1η Συνεδρίαση της Επιτροπής Παρακολούθη¬ 
σης του ΕΠΑΛ 2000-2003, στις 8.6.2001. 

6) Την 263659/01 ΚΥΑ «Περί έγκρισης του ΕΠΑΛ 2000- 
2006 στα πλαίσια του Κ.Π.Σ. 2000-2006». 

7) Την 142932/7.8.2003 Κ.ΥΆ (ΦΕΚ 1224/Β/ 28.8.13) πε¬ 
ρί «Αντικατάστασης της αρ. 265679/18.12.01 ΚΥΑ όπως 
τροποποιήθηκε, σχετικά με τον καθορισμό διαδικασιών, 
προϋποθέσεων και δικαιολογητικών υπαγωγής επενδυτι¬ 
κών σχεδίων/ενεργειών των Τομέων της Θαλάσσιας Αλι¬ 
είας, Υδατ/γειών και Εσωτερικών Υδάτων, Εμπορίας και 
Μεταποίησης Προϊόντων αυτών στον ΚΑΝ (ΕΚ) 2792/99 
καθώς και καταβολής των οικονομικών ενισχύσεων στους 
τελικούς αποδέκτες» και ειδικότερα: 

α) το άρθρο 31 σχετικά με το «ΠΑΡΑΡΤΗΜΑ 1 "ΚΑ¬ 
ΤΑΣΚΕΥΗ ΝΕΩΝ ΣΚΑΦΩΝ" (Μέτρο 2.1)» 

β) το κεφάλαιο ΣΤ. παράγρ. 3 του ανωτέρω παραρτή¬ 
ματος 1 σχετικά με τη μη επιλεξιμότητα για ενίσχυση 
επενδύσεων, που αφορούν στην αντικατάσταση σκαφών 
που εμπίπτουν στην εξαίρεση των άρθρων 3 και 4του Π.Δ. 
261/91 

γ) το άρθρο 32, σχετικά με τον καθορισμό, με Αποφά¬ 
σεις του Υπ. Γεωργίας, των λεπτομερειών παροχής και δι- 
καιολογήσεως των οικονομικών ενισχύσεων, τυχόν απαι- 
τούμενων ειδικών δικαιολογητικών κλπ. 

8) Τον ΚΑΝ(ΕΚ)2371/2002 «Γιατη διατήρηση και βιώσι¬ 
μη εκμετάλλευση των αλιευτικών πόρων στα πλαίσια της 
Κοινής Αλιευτικής Πολιτικής και ειδικότερα το άρθρο 13 
παράγρ. 1β αυτού. 

9) Τον ΚΑΝ (ΕΚ) 2369/2002 «Για την τροποποίηση του 
ΚΑΝ (ΕΚ) 2792/1999 για τον καθορισμό των λεπτομερών 

κανόνων και ρυθμίσεων σχετικά με την κοινοτική διαρ¬ 
θρωτική βοήθεια στον τομέα της αλιείας" και ειδικότερα 
το άρθρο 9 παράγραφος 1 α και 1 β . 

10) Το Π.Δ. 261/91 (ΦΕΚ98Α) «Προϋποθέσεις για τη χο¬ 
ρήγηση αδειών αλιείας σε επαγγελματικά σκάφη» και ει¬ 
δικότερα τις εξαιρέσεις των άρθρων 3 και 4 παρ. 1 αυτού. 

11) Την από 7.1.2004 Σύμφωνη γνώμη του Υπουργού 
Γεωργίας επί της από 19.12.2003 Εισήγησης της Δ/νσης 
Θαλάσσιας Αλιείας «Για την αύξηση της ικανότητας σε 
σκάφη της μικρής παράκτιας αλιείας μήκους μεταξύ κα¬ 
θέτων μικρότερου των 7 μέτρων», προκειμένου να χρησι¬ 
μοποιηθεί στην παρούσα χρονική στιγμή επ’ ωφελείατων 
μικρών σκαφών η εξοικονομηθείσα αλιευτική ικανότητα, 
από επαγγελματικά αλιευτικά σκάφη μη ασκούντο πλέον 
επαγγελματική αλιευτική δραστηριότητα. 

12) Την εκάστοτε Σύμφωνη γνώμη του Υπ. Γ εωργίας με¬ 
τά από σχετική εισήγηση της Αρμόδιας Υπηρεσίας για τον 
τρόπο χρησιμοποίησης τυχόν εξοικονομηθείσας αλιευτι¬ 
κής ικανότητας. 

13) Το γεγονός ότι από την παρούσα Απόφαση προκα- 
λείται δαπάνη σε βάρος των πιστώσεων του ΠΔΕ η οποία 
δαπάνη προβλέπεται στα πλαίσια της 142932/7.8.2003 
ΚΥΑ (ΦΕΚ 1224/Β/28.8.03), αποφασίζουμε: 

Α. Καθορίζουμε τους παρακάτω επιπλέον όρους και 
προϋποθέσεις καθώς και ειδικά δικαιολογητικά επιλεξι- 
μότητας για τη χορήγηση οικονομικής ενίσχυσης των 
επενδυτικών σχεδίων της αντικατάστασης των αλιευτι¬ 
κών σκαφών που εμπίπτουν στις εξαιρέσεις των άρθρων 
3 και4του Π.Δ. 261/91 ως εξής: 

1) Όροι και προϋποθέσεις: 

α) Τα προς αντικατάσταση αλιευτικά σκάφη να εμπί¬ 
πτουν στις εξαιρέσεις των άρθρων 3 και 4 παρ. 1 του Π.Δ. 
261/91. 

β) Τα νέα αλιευτικά σκάφη θα ναυπηγούνται σύμφωνα 
με τις προδιαγραφές των τεχνικών χαρακτηριστικών που 
θα αναφέρονται στην Σύμφωνη γνώμη της Δ/νσης Θαλ. 
Αλιείας του Υπ. Γεωργίας. 

γ) Ο/οι πλοιοκτήτης/ες του προς αντικατάσταση σκά¬ 
φους θα πρέπει να τηρούν τους όρους και τις προϋποθέ¬ 
σεις που κάθε φορά θα καθορίζονται στην Σύμφωνη γνώ¬ 
μη για την αντικατάσταση του σκάφους του/τους. 

δ) Η πραγματοποίηση της αντικατάστασης (υλοποίηση 
φυσικού αντικειμένου) θα πρέπει να έχει ολοκληρωθεί 
εντός του οριζόμενου στη Σύμφωνη Γνώμη χρονοδια¬ 
γράμματος, μετά το πέρας του οποίου ακυρώνεται αυτο¬ 
δικαίως τόσο η Σύμφωνη Γνώμη όσο και η ένταξη του 
επενδυτικού σχεδίου στο ΕΠΑΛ 2000-2006, και ανακαλεί¬ 
ται η Απόφαση υπαγωγής του υποέργου. 

2) Ειδικά δικαιολογητικά: 

α) Απόφαση Έγκρισης της Νομαρχιακής Αυτοδιοίκη¬ 
σης, μετά από Σύμφωνη Γνώμη της Δ/νσης Θαλ. Αλιείας 
του Υπ. Γεωργίας, για την αντικατάσταση του σκάφους 
σύμφωνα με το Π.Δ. 261/91. 

β) Υπεύθυνη δήλωση του Ν. 1599/86, με την οποία ο/οι 
αιτούντας/ες αλιέας/είς θα δηλώνει/ουν ότι πληρούνται οι 
όροι και οι προϋποθέσεις της Σύμφωνης γνώμης της 
Δ/νσης Θαλ. Αλιείας για την αντικατάσταση του σκάφους 
του/τους. 

Β. Ως προς τα λοιπά δικαιολογητικά - προϋποθέσεις και 
διαδικασίες χορήγησης των οικονομικών ενισχύσεων για 
την κατασκευή νέων σκαφών στα πλαίσια του μέτρου 2.1 


του ΕΠΑΛ 2000-2006 ισχύει η 142932/7-8-2003 Κ.Υ.Α. 
(ΦΕΚ 1224/Β/28.8.03). 

Γ. Η παρούσα Απόφαση ισχύει μέχρι 31.12.2004. 

Δ. Η παρούσα Απόφαση δημοσιεύεται με τοιχοκόλλη¬ 
ση, στο χώρο Ανακοινώσεων του Κεντρικού Καταστήμα¬ 
τος του Υπ. Γ εωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 2004 

Ο ΥΠΟΥΡΓΟΣ 

Γ. ΔΡΥΣ 
-♦- 

Αριθ. 8653 (6) 

Ενοποίηση Γενικού Βιβλίου Εκθέσεων και Βιβλίου Τελών 
και Δικαιωμάτων του Υποθηκοφυλακείου Θεσσαλονί¬ 
κης και τήρηση του σε κινητά μηχανογραφικά φύλλα. 

Ο ΥΠΟΥΡΓΟΣ 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 3 παρ.22 του Ν.2479/97 
«Ανώτατο Ειδικό Δικαστήριο, επιτάχυνση των δικών, δικο- 
νομικές απλουστεύσεις και άλλες διατάξεις» και β) του άρ¬ 
θρου 29 Α'του Ν. 1558/85 (ΦΕΚΑ' 137) όπως προστέθηκε 
με το άρθρο 27 του Ν.2081/92 (ΦΕΚΑ' 154) και τροποποι¬ 
ήθηκε με το άρθρο 1 παρ.2α του Ν .2469/97 (ΦΕΚ Α' 38). 

2. Το 25/8.1.2004 έγγραφο του Υποθηκοφυλακείου 
Θεσσαλονίκης 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Το Γ ενικό Βιβλίο Εκθέσεων και Βιβλίο Τελών και Δικαιω¬ 
μάτων, τα οποία τηρούνται στο Έμμισθο Υποθηκοφυλα¬ 
κείο Θεσσαλονίκης, αφενός να ενοποιηθούν σε ένα ενιαίο 
βιβλίο και αφετέρου να τηρούνται σε κινητά μηχανογρα¬ 
φικά φύλλα τα οποία θα υπογράφονται καθημερινά από 
τον Προϊστάμενο της Υπηρεσίας και θα βιβλιοδετούνται 
ανά μήνα σε ενιαίο τόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2004 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 8838 (7) 

ΔΙΑΛΥΣΗ ΟΡΓΑΝΩΤΙΚΗΣ ΕΠΙΤΡΟΠΗΣ (Ν.Π.Ι.Δ.) «Όλοι οι 
Έλληνες στηρίζουν τους Ολυμπιακούς Αγώνες του 
2004». 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ 

Έχοντας υπόψη: 

Τις διατάξεις 

1. α) Του Α.Ν.397/68 «περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β) Του Ν.1558/1985 (ΦΕΚ 137/Α') «Κυβέρνηση και Κυ¬ 
βερνητικά Όργανα». 

γ) Του Π.Δ. 77/85 «Οργανισμός της Γενικής Γραμματεί- 
ας Αθλητισμού». 

δ) Του Ν.2725/1999 «Ερασιτεχνικός και επαγγελματι¬ 
κός αθλητισμός» άρθρο 53, § 4 

ε) Του Ν.3057/2002 «Τροποποίηση και συμπλήρωση 
του Ν.2725/1999, ρύθμιση θεμάτων Υπουργείου Πολιτι¬ 
σμού και άλλες διατάξεις». 

2. Την 25140/4.9.2002 (ΦΕΚ 1156/Β/5.9.2002) κοινή 
απόφαση του Πρωθυπουργού και του Υπουργού Πολιτι¬ 
σμού «περί ανάθεσης αρμοδιοτήτων στον Υφυπουργό 
Πολιτισμού Γεώργιο Λιανή». 

3. Την 16648/28.5.2003 (ΦΕΚ 714/Β/5.6.2003) υπουργι¬ 
κή απόφαση περί «Συγκρότησες - ΟΡΓΑΝΩΤΙΚΗΣ ΕΠΙ¬ 
ΤΡΟΠΗΣ (Ν.Π.Ι.Δ.) «Όλοι οι Έλληνες στηρίζουν τους 
Ολυμπιακούς Αγώνες του 2004» και όπως αυτή ανασυ¬ 
γκροτήθηκε με την 49621/11.12.2003 (ΦΕΚ 1908/Β/ 
22.12.2003) υπουργική απόφαση. 

4. Το από 16.2.2004 έγγραφο της Ο.Ε. (Ν.Π.Ι.Δ.) «Όλοι 
οι Έλληνες στηρίζουν τους Ολυμπιακούς Αγώνες του 
2004», αποφασίζουμε: 

Την διάλυση της ΟΡΓΑΝΩΤΙΚΗΣ ΕΠΙΤΡΟΠΗΣ (Ν.Π.Ι.Δ.) 
«Όλοι οι Έλληνες στηρίζουν τους Ολυμπιακούς Αγώνες 
του 2004» που συγκροτήθηκε με την 16648/28.5.2003 
(ΦΕΚ 714/Β/5.6.2003) και όπως αυτή ανασυγκροτήθηκε 
με την 49621/11.12.2003 (ΦΕΚ 1908/Β/22.12.2003) 
υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 


Αριθ. 8026/2/55-γ (8) 

Ίδρυση Λέσχης στο Τμήμα Δίωξης Λαθρομετανάστευ¬ 
σης Αθηνών. 

Ο ΠΡΟΪΣΤΑΜΕΝΟΣ ΕΠΙΤΕΛΕΙΟΥ 
ΤΟΥ ΑΡΧΗΓΕΙΟΥ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις της παρ. 1 άρθρου 21 του Ν.1481/1984 
«Οργανισμός Υπουργείου Δημόσιας Τάξης» όπως τροπο¬ 
ποιήθηκε με την παρ. 6 του άρθρου 1 του Ν. 1590/1986. 

2. Την 8000/8/2-ζ από 29.12.1987 απόφαση του Αρχη¬ 
γού Ελληνικής Αστυνομίας όπως τροποποιήθηκε και επα¬ 
νήλθε σε ισχύ με την 8026/2/4-β από 14.12.1994 όμοια. 

3. Την 7004/5/8-ιε από 17.10.2000 απόφαση του Αρχη¬ 
γού Ελληνικής Αστυνομίας «Μεταβίβαση αρμοδιοτήτων 
του σε υφιστάμενα υπηρεσιακά όργανα». 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Ιδρύουμε Λέσχη της Ελληνικής Αστυνομίας στο Τ μή¬ 
μα Δίωξης Λαθρομετανάστευσης Αθηνών. 

2. Η οργάνωση, λειτουργία και ο έλεγχος της Λέσχης 
διέπεται από τις διατάξεις της 8000/8/2-ζ από 29.12.1987 
απόφασης του Αρχηγού Ελληνικής Αστυνομίας. 

3. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 2004 

Ο Προϊστ. Επιτελείου 
ΝΙΚΟΛΑΟΣ ΤΑΣΙΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




